Diari Oficial de la Generalitat Valenciana


Sumari del DOGV 3118, del 10-11-1997 (1997/11004)

RESOLUCIÓ de 20 d'octubre de 1997, de la Direcció General de Patrimoni Artístic de la Conselleria de Cultura, Educació i Ciència, per la qual s'acorda la procedència de la delimitació de l'entorn de protecció del castell denominat Castell Vell, a Castelló de la Plana.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3118

Data del DOGV
:   10-11-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/11408


Data del document
:   20-10-1997

Organisme emissor
:   Conselleria de Cultura, Educació i Ciència

Tipus de document
:   Resolució

3729 RESOLUCIÓ de 20 d'octubre de 1997, de la Direcció General de Patrimoni Artístic de la Conselleria de Cultura, Educació i Ciència, per la qual s'acorda la procedència de la delimitació de l'entorn de protecció del castell denominat Castell Vell, a Castelló de la Plana. [97/X11153]
  
Antecedents
  
Primer
  
Mitjançant Resolució de 15 de novembre de 1996, de la Direcció General de Belles Arts i Béns Culturals del Ministeri de Educació i Cultura, es va procedir a la inscripció del castell denominat Castell Vell, de Castelló de la Plana, en el Registre General de Béns d'Interès Cultural, amb categoria de monument, en tenir la consideració de Bé d'Interès Cultural, de conformitat amb el que disposa la Disposició Addicional Segona de la Llei 16/1985, de 25 de juny, del Patrimoni Històric Espanyol.
  
Segon
  
Vist l'informe del Servei de Patrimoni Arquitectònic i Mediambiental, mitjançant Resolució de 21 de gener de 1997, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, es va acordar tenir per incoat l'expedient de delimitació de l'entorn del castell denominat Castell Vell, a Castelló de la Plana.
  
Tercer
  
De conformitat amb allò que s'ha preceptuat en l'article 12.2. del Reial Decret 111/1986, de 10 de gener, de desenvolupament parcial de la Llei 16/1985, de 25 de juny, del Patrimoni Històric Espanyol, modificat pel Reial Decret 64/1994, de 21 de gener, la Resolució de 21 de gener de 1997, de la Direcció General de Patrimoni Artístic, va ser notificada als interessats, exposada al tauler d'anuncis de l'Ajuntament de Castelló de la Plana i publicada en el Diari Oficial de la Generalitat Valenciana el dia 12 de març de 1997 (DOGV núm. 2.950) i en el Boletín Oficial del Estado el dia 24 de febrer de 1997 (BOE núm. 47).
  
Quart
  
La Direcció General de Patrimoni Artístic de la Conselleria de Cultura, Educació i Ciència, de conformitat amb allò que s'ha disposat en l'article 9.2. de la Llei 16/1985, de 25 de juny, del Patrimoni Històric Espanyol i en l'article 13.2. del Reial Decret 111/1986, de 10 de gener, de desenvolupament parcial de la llei 16/1985, modificat pel Reial Decret 64/1994, de 21 de gener, va acordar concedir als interessats en el procediment el tràmit d'audiència en l'expedient instruït per a la delimitació de l'entorn de protecció del castell denominat Castell Vell, a Castelló de la Plana, i obrir un període d'informació pública, que es publicà al tauló d'anuncis de l'Ajuntament de Castelló de la Plana i en el Diari Oficial de la Generalitat Valenciana el 20 de maig de 1997 (DOGV núm. 2.995). Transcorregut el termini previst no s'ha presentat cap al·legació.
  
Motivacions
  
Primera
  
Vistos els antecedents, aquesta Direcció General considera procedent la delimitació de l'entorn de protecció del castell denominat Castell Vell, a Castelló de la Plana, que figura en els annexos a aquesta resolució.
  
Segona
  
Aquesta Direcció General és competent per a la tramitació d'aquest expedient, de conformitat amb allò que s'ha disposat en la Llei 16/1985, de 25 de juny, del Patrimoni Històric Espanyol i les normes reglamentàries per a la seua aplicació; la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; l'Estatut d'Autonomia de la Comunitat Valenciana, aprovat per Llei Orgànica 5/1982, d'1 de juliol; el Reial Decret 3066/1983, de 13 d'octubre; el Decret de la Presidència de la Generalitat 4/1997, de 26 de febrer; la Llei del Govern Valencià 5/1983, de 30 de desembre; el Decret 181/1991, de 15 d'octubre, del Consell de la Generalitat Valenciana; el Reglament Orgànic i Funcional de la Conselleria de Cultura, Educació i Ciència aprovat per Decret del Govern Valencià 32/1997, de 26 de febrer i unes altres disposicions de general aplicació.
  
Part dispositiva
  
En virtut del que s'ha exposat, complits els tràmits preceptius en la instrucció de l'expedient de delimitació de l'entorn de protecció del castell denominat Castell Vell, a Castelló de la Plana, aquesta Direcció General, en allò que és matèria de la seua competència, resol el següent:
  
1. La procedència de la delimitació de l'entorn de protecció del castell denominat Castell Vell, a Castelló de la Plana.
  
2. L'àmbit de l'entorn de protecció d'aquest bé queda definit en els annexos adjunts, que formen part d'aquesta resolució.
  
3. Comunicar aquesta resolució a l'Ajuntament de Castelló de la Plana.
  
4. Que aquesta resolució es publique en el Diari Oficial de la Generalitat Valenciana i al tauler d'anuncis de l'Ajuntament de Castelló de la Plana, a efectes de la seua notificació als interessats, de conformitat amb allò que s'ha disposat en l'article 59.4 de la Llei de Règim Jurídic de les Administracions Públiques i del Procediment Administratiu Comú.
  
Contra aquesta resolució, per ser un acte de tràmit, no s'escau cap recurs.
  
València, 20 d'octubre de 1997.- La directora general de Patrimoni Artístic: Carmen Pérez García.
  
Annex I
  
Justificació de la delimitació
  
El criteri seguit per a la delimitació de l'entorn de protecció ha sigut la inclusió dels camins més pròxims als BIC, des d'on és possible la seua contemplació; el jaciment arqueològic, la zona recreativa per on discorre el tàlveg i el barranc, i comprèn el pujol on s'assenten el "Castell Vell" i l'ermita de la Magdalena.
  
Annex II
  
Àrea de protecció
  
a) Descripció literal
  
Origen. Punt A, situat en la intersecció del marge dret del barranc de la Magdalena amb la prolongació del límit nord de la parcel·la núm. 39 del polígon núm. 9.
  
Sentit: Antihorari.
  
Línia delimitadora. Des de l'origen del punt A pel marge dret del barranc de la Magdalena fins la seua intersecció pel camí d'accés a la Pedrera al sud. Girant cap a llevant i incorporant-lo, creua la carretera local del desert de les Palmes i continua per aquest i envolta al seu pas la necròpolis medieval; des d'allí gira al nord i envolta el camí existent entre les parcel·les núm. 64 i 28-a del polígon 9 en el qual estan compreses la totalitat de les parcel·les de l'entorn; continua pel límit entre les parcel·les núm. 28 i 27, gira a ponent pel de les parcel·les 28-b i 42-b i el de la parcel·la núm. 41 i les parcel·les núm. 42-a i 42-b. Creua de nou la carretera local, segueix pel límit nord de la parcel·la núm. 39 i travessa el barranc de la Magdalena, des d'on continua fins que es troba amb l'origen.
  
b) Descripció gràfica
  
Se n'adjunta plànol.
  
Agència Tributària
  
Delegació de Vizcaya